cyanic-selkie/wikianc huggingface dataset:
Τογιοχάρα Τσικανόμπου
Μορφές
Η υπογραφή του μπορεί επίσης να βρεθεί στα γραμμικά σχέδια και τις εικονογραφήσεις σε έναν αριθμό έχον (ehon) (絵本), που ήταν ως επί το πλείστον ιστορικού χαρακτήρα. Επιπλέον, υπάρχουν χαρακτικά θαυμαστών ουτσίβα-ε (uchiwa-e) (団扇絵), καθώς και πλήθος φύλλων σουγκορόκου (sugoroku) (すごろく) με την υπογραφή του, που εξακολουθούν να υπάρχουν και τουλάχιστον τρία χαρακτικά σε μορφή κακεμόνο-ε (kakemono-e) είχαν δημιουργηθεί στα τελευταία χρόνια της ζωής του.
Σημειώσεις
δεξιά|μικρογραφία|187x187εσ| Μία καθιστή γυναίκα με ένα κηροπήγιο (περίπου 1875) του Τσικανόμπου. Ξυλοτυπία, 36,2 × 23,8 cm (14,25 × 9,37 ίντσες). Συλλογή του Μουσείου του Μπρούκλιν.
Εξωτερικοί σύνδεσμοι
Κατηγορία:Ιάπωνες ζωγράφοι
Τάμτα
Η Τάμτα Γκοντουάτζε (თამთა გოდუაძე, Τιφλίδα, 10 Ιανουαρίου 1981), γνωστή απλά ως Τάμτα, είναι Ελληνίδα τραγουδίστρια γεωργιανής καταγωγής που ζει και δραστηριοποιείται κυρίως στην Ελλάδα.
Παναγιώτης Αραβαντινός
Βιογραφία
Γεννήθηκε το 1811 στην Πάργα της Ηπείρου. Ο πατέρας του ήταν ναυτικός. Όταν οι Άγγλοι πούλησαν την Πάργα στον Αλή Πασά, το 1819 η οικογένειά του εκπατρίστηκε μαζί με άλλους πρόσφυγες στους Παξούς, και από εκεί στην Κέρκυρα. Εκεί ο μικρός Παναγιώτης πήγε σχολείο στο «Ελληνικό Φροντιστήριο» του Ανδρέα Ιδρωμένου, ενώ παρακολούθησε και μαθήματα στην Ακαδημία του Γκίλφορντ. Δίδαξε αρχικά στους Παξούς και αργότερα στην Πάργα, και έλαβε πρόσκληση το 1836 να γίνει διευθυντής του Ελληνικού Σχολείου των Ιωαννίνων. Ασχολήθηκε με μεγάλο πάθος στην έρευνα και μελέτη της ιστορίας και λαογραφίας της Ηπείρου, και έγινε ο ειδικότερος Ηπειρογράφος. Δημοσίευσε πάμπολλα δικά του κείμενα, ενώ άφησε και πλούσια συλλογή αδημοσίευτων μελετών. Γιος του ήταν ο πολιτικός Σπυρίδων Αραβαντινός, και ο νομικός Ιωάννης Αραβαντινός.
Τάμτα
Έγινε γνωστή από την συμμετοχή της στην ελληνική εκπομπή ταλέντων Super Idol, τραγουδώντας σε ντουέτο Το άλλο μου μισό, με τον νικητή του σόου, Σταύρο Κωνσταντίνου. Έχει κυκλοφορήσει τέσσερις δίσκους, από τα οποία τα δύο έχουν επανακυκλοφορήσει και τρία σιντί σινγκλ. Έχει αποκτήσει επτά βραβεία και έχει συνεργαστεί με πάρα πολλά ονόματα της ελληνικής και της ξένης μουσικής σκηνής. Έχει πρωταγωνιστήσει σε δύο μιούζικαλ, έχει δώσει την φωνή της σε παιδική ταινία, έχει συμμετάσχει ως κριτής στο The X Factor της Ελλάδας και της Γεωργίας, έχει σχεδιάσει την δική της σειρά ρούχων σε συνεργασία με την Attrativo και έχει παρουσιάσει τηλεοπτικά μια επίδειξη μόδας με μουσική.
Ανήκει στο δυναμικό της δισκογραφικής εταιρίας Minos EMI. Το 2019 εκπροσώπησε την Κύπρο στον Διαγωνισμό Τραγουδιού της Eurovision που διεξήχθη στο Τελ Αβίβ του Ισραήλ, με το τραγούδι Replay και έλαβε την 13η θέση ανάμεσα σε 41 χώρες.
Παναγιώτης Αραβαντινός
Εργογραφία
μετά το θάνατό του δημοσιεύτηκαν τα έργα του:
Αναφορές
Κατηγορία:Έλληνες λόγιοι του 19ου αιώνα
Τάμτα
2003-2006: Super Idol & πρώτα βήματα
Το 2003 έλαβε μέρος στις οντισιόν της εκπομπής ταλέντων Super Idol! καταφέρνοντας τελικά να φτάσει μέχρι τον τελικό, όπου κέρδισε τη δεύτερη θέση. Την ίδια χρονιά, κυκλοφόρησε μαζί με τον νικητή, Σταύρο Κωνσταντίνου, το τραγούδι «Είσαι το άλλο μου μισό» σε συνεργασία με τη δισκογραφική εταιρία Minos EMI, το οποίο σύντομα έγινε ραδιοφωνική επιτυχία. Τη χειμερινή σεζόν 2004-2005 συνεργάστηκε με τους Γιώργο Νταλάρα και Αντώνη Ρέμο στο νυχτερινό κέντρο Αθηνών Αρένα.
Στις αρχές του 2006, κυκλοφόρησε (από τη Minos EMI) το πρώτο της άλμπουμ, με τίτλο «Ταmtα». Το πρώτο της σόλο τραγούδι, με τίτλο «Φταις», γνώρισε μεγάλη επιτυχία και ήταν βασισμένο στο «Faraway» της Gala, σε ελληνικούς στίχους του Ποσειδώνα Γιαννόπουλου. Από το ίδιο άλμπουμ ξεχώρισαν επίσης τα τραγούδια «Δεν τελειώνει έτσι η αγάπη» και το ντουέτο με τον Γρηγόρη Πετράκο, «Είναι Κρίμα». Παράλληλα, πραγματοποίησε ζωντανές εμφανίσεις με τους Θάνο Πετρέλη, Κατερίνα Στανίση και Αποστολία Ζώη στον Απόλλωνα. Τον Μάιο του 2006, εμφανίστηκε στα Mad Video Music Awards με τον Mihai Traistaru και τραγούδησαν μαζί το τραγούδι «Tornero», το οποίο ήταν μια από τις μεγαλύτερες επιτυχίες εκείνου του καλοκαιριού. Επιπλέον, της δόθηκε και το βραβείο «Καλύτερη Πρωτοεμφανιζόμενη Καλλιτέχνις». Το καλοκαίρι της ίδιας χρονιάς, εμφανίστηκε με την Πέγκυ Ζήνα στο νυχτερινό μαγαζί Πολιτεία στηΘεσσαλονίκη ενώ το Νοέμβριο, ακολούθησαν εμφανίσεις στο νεανικό σχήμα του VOX μαζί με τους Δόμνα Κουντούρη, Ησαΐα Ματιάμπα, Νίκο Μίχα, Γρηγόρη Πετράκο, Σοφία Στρατή και Ραλλία Χρηστίδου.
Ακόμα, η Audio Visual την επέλεξε ως μία από τις βασικές φωνές στην μεταγλωττισμένη έκδοση της παιδικής ταινίας «Arthur and the minimoys».
2007-2010: Eurovision, Αγάπησέ Με, Συνεργασίες & Διαφημιστικές καμπάνιες
Τον Ιανουάριο του 2007, η ΕΡΤ ανακοίνωσε τη συμμετοχή της στον ελληνικό τελικό της Eurovision, με το τραγούδι «With Love» αλλά τελικά δεν νίκησε. Αργότερα μέσα στην ίδια χρονιά, κυκλοφόρησε το δεύτερο άλμπουμ της, με τίτλο «Αγάπησέ Με». Από το συγκεκριμένο άλμπουμ, τα τραγούδια που έγιναν μεγάλες ραδιοφωνικές επιτυχίες ήταν το ομότιτλο «Αγάπησέ Με» και το «Αγαπώ». Τον Μάιο του 2006, εμφανίστηκε στα Mad VIdeo Music Awards όπου τραγούδησε το «Relax, Take It Easy» μαζί με την επιτυχία της «Αγάπησε Με». ενώ έκανε και εμφανίσεις στο μαγαζί Θάλασσα στο πλευρό του Γιώργου Μαζωνάκη. Την χειμερινή σεζόν 2007-2008, έκανε εμφανίσεις στο Κέντρο Αθηνών μαζί με τους Γιάννη Πλούταρχο, Αποστολία Ζώη και Γιάννη Βαρδή. Παράλληλα, ερμήνευσε το soundtrack της σειράς Λατρεμένοι μου Γείτονες, με τίτλο «Έλα στο ρυθμό». Το συγκεκριμένο σήριαλ σημείωσε μεγάλα ποσοστά ακροαματικότητας και το τραγούδι έγινε μεγάλη ραδιοφωνική επιτυχία. Την ίδια εποχή, ερμήνευσε και το τραγούδι «Μια στιγμή εσύ κι εγώ» για τη διαφημιστική καμπάνια της εταιρίας LACTA, ενώ έγινε επίσης το πρόσωπο των SKECHERS και επιλέχθηκε να διαφημίσει τα προϊόντα της συγκεκριμένης εταιρίας. Τον Δεκέμβριο του 2007, επανακυκλοφορεί το άλμπουμ «Αγαπησέ Με» εμπλουτίζοντας το με τα δύο νέα τραγούδια.
Το 2008, συμμετείχε στην εκστρατεία για την ίδρυση του πρώτου ογκολογικού νοσοκομείου. Επίσης, εμφανίστηκε μαζί με τον Stereo Mike στα Mad VIdeo Music Awards ερμηνεύοντας το κομμάτι «Σ' Όποιον Αρέσει», το οποίο έγινε μια από τις μεγαλύτερες επιτυχίες εκείνου του καλοκαιριού. Επιπλέον, το ίδιο καλοκαίρι έκανε ζωντανές εμφανίσεις σε Ελλάδα και Κύπρο, ενώ την χειμερινή σεζόν 2008-2009 βρίσκονταν στο νυχτερινό κέντρο «Βοτανικός» με τους Γιώργο Μαζωνάκη και Νατάσα Θεοδωρίδου.
Στα μέσα του 2009 κυκλοφορεί το τραγούδι της, με τίτλο «Κοίτα Με» ενώ το ίδιο καλοκαίρι πραγματοποιεί μεγάλη καλοκαιρινή περιοδεία με τους Cabin 54 και τον Σεπτέμβριο βρίσκεται στη Θεσσαλονίκη στην Πύλη Αξιού: live clubbing στο πλευρό του Γιώργου Μαζωνάκη. Την ίδια χρονιά, έγινε η πρέσβειρα της εταιρείας καλλυντικών Avon για την εκστρατεία κατά του καρκίνου του μαστού και την χειμερινή περίοδο 2009-2010 έκανε ζωντανές εμφανίσεις με τον Σάκη Ρουβά σε Αθήνα και Θεσσαλονίκη. Στα μέσα του 2010 κυκλοφόρησε το τρίτο προσωπικό άλμπουμ της με τίτλο «Θάρρος ή Αλήθεια». Τα τραγούδια που ξεχώρισαν είναι τα: «Κοίτα Με», «Φωτιά» αλλά και το ντουέτο με τον Σάκη Ρουβά, «Θάρρος ή Αλήθεια». Στα Mad Video Music Awards της χρονιάς, ερμήνευσε το τραγούδι «Egoista», μαζί με τον Ησαία Ματιάμπα. Επιπλέον κέρδισε το βραβείο Καλύτερο Ντουέτο - Συνεργασία, με τον Σάκη Ρουβά.
Το καλοκαίρι του 2010 πραγματοποίησε ξανά καλοκαιρινή περιοδεία με τους Cabin 54.
2010-2013: Θέατρο, Τηλεόραση & Συνεργασίες
Τον Σεπτέμβριο του 2010, έκανε μια guest εμφάνιση στη σειρά του MEGA, Η Πολυκατοικία και τη χειμερινή σεζόν 2010-11 πρωταγωνίστησε στην ελληνική εκδοχή του μιούζικαλ Rent. Τον Φεβρουάριο του 2011 παρουσίασε μαζί με τη Βίκυ Καγιά το πρώτο MadWalk - The Fashion Music Project, το οποίο προβλήθηκε από τα κανάλια ΑΝΤ1 και MAD TV. Την ίδια περίοδο κυκλοφόρησε το τραγούδι «Tonight» σε συνεργασία με τους Playmen, το οποίο έγινε μεγάλη επιτυχία.
Στα Mad Video Music Awards, ερμήνευσε την ελληνική έκδοση του τραγουδιού «Obilivion», ως «Ζήσε το Απίστευτο». Τον Σεπτέμβριο του 2011 ξεκίνησε εμφανίσεις μαζί με τον Σάκη Ρουβά και την Ελένη Φουρέιρα στο νυχτερινό μαγαζί Πύλη Αξιού της Θεσσαλονίκης. Τον Ιανουάριο 2012, ξεκίνησε εμφανίσεις μαζί με τον Γιώργο Μαζωνάκη στο Νάιτ, ενώ παράλληλα κυκλοφόρησε το νέο της τραγούδι «Νιώσε Την Καρδιά» όπου σε σύντομο χρονικό διάστημα έγινε η μεγαλύτερη ραδιοφωνική επιτυχία της χώρας για εκείνη την περίοδο.
Το καλοκαίρι του 2012 έκανε μια μεγάλη περιοδεία σε Ελλάδα και Κύπρο μαζί με τους Cabin 54. Επιπλέον, κυκλοφόρησε το τραγούδι «Κοντά Σου» καταφέρνοντας να φτάσει ξανά την πρώτη θέση στα ραδιόφωνα. Την χειμερινή σεζόν 2012-2013 πραγματοποίησε ζωντανές εμφανίσεις στο Fantasia, στο πλευρό του Νίκου Βέρτη. μικρογραφία|Η Τάμπτα στα [[Mad Video Music Awards 2017]]
2013-2018: Νέες συνεργασίες, Cabaret,The X - Factor & Attrativo X Tamta
Το 2013 κυκλοφόρησε τα τραγούδια «Πάρε Με» και «Σ' Αγαπάω». Την ίδια χρονιά εμφανίστηκε πάλι στα Mad Video Music Awards και MadWalk - The Fashion Music Project. Τη χειμερινή σεζόν 2013-2014 έκανε εμφανίσεις στο νυχτερινό μαγαζί Teatro Music Hall μαζί με τους Πάολα, Παντελή Παντελίδη και Stan. Το Μάρτιο του 2014, ήταν καλεσμένη στον ελληνικό τελικό της Eurovision όπου ερμήνευσε το τραγούδι «Σωκράτη, εσύ Superstar» μαζί με την Ελπίδα, γιορτάζοντας έτσι τα 40 χρόνια ελληνικής συμμετοχής στο διαγωνισμό. Την ίδια χρονιά εμφανίστηκε στο MadWalk - The Fashion Music Project ερμηνεύοντας το νέο της τραγούδι «Always Broken» με την Xenia Ghali. Το συγκεκριμένο τραγούδι κυκλοφόρησε πρώτα στα ελληνικά, με τίτλο «Γεννήθηκα Για Σένα».
Τη σεζόν 2014-2015 ήταν στην κριτική επιτροπή του γεωργιανού The X-Factor. Το 2015 κυκλοφόρησε δύο τραγούδια: το «Δεν Είμαι Ό,τι Νομίζεις» και το «Unloved». Το 2016 κυκλοφόρησε το τραγούδι «Το Κάτι Παραπάνω» και την ίδια χρονιά ήταν στην κριτική επιτροπή του ελληνικού The X-Factor. Το 2017 ήταν ξανά κριτής στην ίδια εκπομπή μαζί με τους Γιώργο Μαζωνάκη, Γιώργο Παπαδόπουλο και Μπάμπη Στόκα. Επίσης, το 2017 κυκλοφόρησε το τραγούδι «Ήλιους και Θάλασσες», το οποίο βγήκε και στα αγγλικά, με τίτλο «More Than A Summer Love».
Τη χειμερινή σεζόν 2017-2018 πρωταγωνίστησε στην ελληνική μεταφορά του μιούζικαλ Cabaret στο Θέατρο Παλλάς ενώ έκανε και live εμφανίσεις στο νυχτερινό κέντρο Box Athens με τις Melisses. Το 2018 κυκλοφόρησε τρία νέα τραγούδια: το «Πες Μου Αν Τολμάς», «Αρχές Καλοκαιριού» (κυκλοφόρησε και στα αγγλικά ως «Tag You In My Sky») και «Να Με Πάρεις Μακριά» ενώ επίσης κυκλοφόρησε και τη δική της συλλογή ρούχων "Make A Change" σε συνεργασία με την εταιρία ρούχων Attrativo. μικρογραφία|Η Τάμπτα σε πρόβα του τραγουδιού "Replay" για τον [[Διαγωνισμός Τραγουδιού Eurovision 2019|Διαγωνισμό Τραγουδιού Eurovision 2019 στο Τελ Αβίβ]]
2019-2022: Eurovision, Nέες Συνεργασίες & "AWAKE"
Στις 21 Δεκεμβρίου 2018 ανακοινώθηκε από τον κυπριακό ραδιοτηλεοπτικό φορέα ΡΙΚ η εκπροσώπηση της Κύπρου από την Τάμτα, στον, με το τραγούδι Replay, σε στίχους του Άλεξ Παπακωνσταντίνου. Συμμετείχε αρχικά στο πρώτο ημιτελικό που έγινε στις 14 Μαΐου 2019, λαμβάνοντας την 9η θέση κι έπειτα στον τελικό στις 18 Μαΐου 2019, λαμβάνοντας την 13η θέση.
Το 2019, εκτός από το Replay κυκλοφόρησε δύο ακόμη τραγούδια. Το «Señorita» σε συνεργασία με τον SNIK και το «Sex With Your Ex». Τη χειμερινή σεζόν 2019-2020 έκανε εμφανίσεις στο νυχτερινό κέντρο Box Athens με τους Melisses, Έλενα Τσαγκρινού και Matina Zara.
Μέσα στο 2020 κυκλοφορεί τρία τραγούδια: το «Σ' Αγαπώ» το οποίο αποτελεί επανεκτέλεση του ομώνυμου τραγουδιού της Μαριάντας Πιερίδη, το «Yala» σε συνεργασία με τον Στεφάν Λεγκάρ και το «Δεν Είσαι Εδώ» σε συνεργασία με τον Mente Fuerte. Στις 3 Ιουλίου κυκλοφορεί το αγγλόφωνο EP, «Awake», το οποίο αποτελείται από τα εξής τραγούδια: «Awake», «Hold On», «My Zone», «On The Run», «Sex With Your Ex», «Silence» και «Yala».
Το 2021, συμμετείχε στο MadWalk - The Fashion Music Project, ερμηνεύοντας το νέο της τραγούδι, «N.E.R.O.» (ft. IAMSTRONG) αλλά και στα Mad Video Music Awards. Τη χειμερινή σεζόν 2021-2022 εμφανιζόταν στο Box Athens με τις Melisses και Natasha Kay. Το 2022, κυκλοφόρησε το τραγούδι «Pandora», συμμετείχε στο MadWalk - The Fashion Music Project ερμηνεύοντας με τον Kareem Kalokoh το τραγούδι «Freestyler» και στα Mad Video Music Awards ερμηνεύοντας τα τραγούδια «Azucar» και «Pandora».
2023: Identity Crisis
Το 2023, κυκλοφόρησε το άλμπουμ «Identity Crisis» το οποίο περιλαμβάνει τα εξής τραγούδια: «Identity Crisis», «Autapati (High in The Afterparty)», «Όλα Αλλάζουν», «Στενά Κλειστά», «Shen Da Me», «Azucar», «Chimaera», «Μακριά» και «Άλλο Τι Λέω».
Προσωπική ζωή
Γεννήθηκε στις 10 Ιανουαρίου 1981 σε ένα χωριό κοντά στην Τιφλίδα της Σοβιετικής -τότε- Γεωργίας όπου και πέρασε τα παιδικά της χρόνια. Μεγάλωσε με τη μητέρα της (οι γονείς της είχαν πάρει διαζύγιο) και τον μικρότερο ετεροθαλή αδελφό της, Βλαντιμίρ (γενν. 1987). Από μικρή ηλικία έδειχνε ενδιαφέρον για τη μουσική αφού όταν ήταν μόλις πέντε ετών ξεκίνησε να τραγουδάει. Συμμετείχε σε παιδικά συγκροτήματα ενώ παράλληλα έκανε μαθήματα πιάνου και μπαλέτου.
Τον Απρίλιο του 1995, όταν ήταν μόλις 14 ετών, παντρεύτηκε με τον κατά δύο χρόνια μεγαλύτερο φίλο της και λίγους μήνες αργότερα έφερε στον κόσμο την κόρη τους, Άννυ. Παράλληλα, συνέχισε τη φοίτηση της σε νυχτερινό σχολείο και έπειτα, με ιδιαίτερα μαθήματα, πέρασε στο Πανεπιστήμιο της Τιφλίδας. Μετά από έξι χρόνια γάμου, το 2001 η Τάμτα ζήτησε διαζύγιο και εγκαταστάθηκε μόνιμα με την κόρη της στην Αθήνα, όπου ζούσαν ήδη η μητέρα και ο αδελφός της. Τα πρώτα χρόνια στην Ελλάδα ήταν δύσκολα και η ίδια βοηθούσε συχνά τη μητέρα της που καθάριζε σπίτια. Από το 2004 μέχρι το 2010 είχε δεσμό με τον μουσικό Γρηγόρη Πετράκο ενώ από το 2015 μέχρι σήμερα, έχει σχέση με τον επιχειρηματία και παραγωγό Πάρη Κασιδόκωστα.
Το 2022 η Τάμτα απέκτησε και την ελληνική ιθαγένεια.
Ομιλεί γεωργιανά, ελληνικά, αγγλικά και ρωσικά.
Εξωτερικοί σύνδεσμοι
Κατηγορία:Ελληνίδες τραγουδίστριες Κατηγορία:Γεωργιανοί τραγουδιστές Κατηγορία:Έλληνες γεωργιανής καταγωγής Κατηγορία:Πολιτογραφημένοι πολίτες της Ελλάδας Κατηγορία:Ελληνίδες τραγουδίστριες ποπ Κατηγορία:Βραβευμένοι με Αρίων
Δίκες της Τρεμπλίνκα
Δίκη του Χιρτράιτερ
Το 1946, ο Γιόζεφ Χιρτράιτερ (Josef Hirtreiter) συνελήφθη κατά τη διάρκεια των Συμμαχικών ερευνών για τη θανάτωση ατόμων με ειδικές ανάγκες στο κέντρο ευθανασίας Χάνταμαρ. Παρά το ότι η δίκη δεν ήταν επικεντρωμένη σε δράση στην Τρεμπλίνκα από την αρχή, η δίκη του Χιρτράιτερ αντιμετωπίζεται από μερικούς ιστορικούς ως τμήμα των δικών της Τρεμπλίνκα. Δεν μπορούσε να αποδειχθεί πως ο Χιρτράιτερ είχε εμπλακεί εγκληματικά στο Χάνταμαρ ωστόσο, ομολόγησε πως είχε εργαστεί σε στρατόπεδο κοντά στο Πολωνικό χωριό Μαλκίνια, όπου Εβραίοι θανατώνονταν σε θαλάμους αερίων. Περαιτέρω έρευνες έδειξαν πως ο Χιρτράιτερ είχε τοποθετηθεί στο στατόπεδο εξόντωσης της Τρεμπλίνκα, όπου επέβλεπε την αφαίρεση των ρούχων των θυμάτων πριν οδηγηθούν στους θαλάμους αερίων. Κατηγορήθηκε για συμμετοχή στη μαζική δολοφονία Εβραίων, και πιο ειδικά στη θανάτωση περισσοτέρων από δέκα ατόμων, ανάμεσά τους και βρέφη. Στις 3 Μαρτίου 1951, ο Χιρτράιτερ καταδικάστηκε σε ισόβια κάθειρξη (απελευθερώθηκε το 1971).
Πρώτη δίκη της Τρεμπλίνκα
Τα εγκλήματα που διαπράχθηκαν στο έδαφος του Γενικού Κυβερνείου στην κατεχόμενη Πολωνία ερευνήθηκαν από τον Ιούλιο του 1959 από τον Γερμανό ειδικό στη δίωξη των Ναζί του Κεντρικού Πρακτορείου, Ντίτριχ Ζεγκ. Η έρευνά του οδήγησε στην πρώτη σύλληψη του αναπληρωτή διοικητή της Τρεμπλίνκα στις 2 Δεκεμβρίου 1959. Ο Ζεγκ πήρε καταθέσεις επιζήσαντων από το Γιαντ Βασσέμ, κάτι που του επέτρεψε να ερευνήσει τα Γερμανικά εθνικά αρχεία για περισσότερα στοιχεία. Ήταν ο πρώτος ο οποίος καθόρισε ποια ήταν η αλυσίδα διοίκησης της Επιχείρησης Ράινχαρντ.
Η πρώτη δίκη της Τρεμπλίνκα ξεκίνησε στις 12 Οκτωβρίου 1964 και αφορούσε έντεκα μέλη του SS προσωπικού του στρατοπέδου, ή περίπου του ενός τετάρτου του συνολικού αριθμού των SS που ασχολούνταν με την εξόντωση των Εβραίων που έφερναν τα τρένα του Ολοκαυτώματος στην Τρεμπλίνκα. Περισσότεροι από 100 μάρτυρες καλέστηκαν για να καταθέσουν, με ενοχοποιητικά στοιχεία να παρουσιάζονται από τον Φραντσίζεκ Ζάμπεσκι, έναν διαχειριστή δρομολογίων τρένων ο οποίος εργαζόταν στον Γερμανικό Κρατικό Σιδηρόδρομο (Deutsche Reichsbahn) κατά την περίοδο του Ολοκαυτώματος, όπου τρένα αναχωρούσαν από όλη την κατεχόμενη Πολωνία και το απέδειξε με τις αυθενικές αποδείξεις Γερμανικών φορτωτικών που συνέλεξε. Η ετυμηγορία για τους κατηγορούμενους αναγγέλθηκε στις 3 Σεπτεμβρίου 1965 και παρουσιάζεται στον παρακάτω πίνακα:
Δεύτερη δίκη της Τρεμπλίνκα
Η δεύτερη δίκη της Τρεμπλίνκα, γνωστή κι ως δίκη Στανγκλ, έλαβε χώρα από τις 13 Μαΐου έως τις 22 Δεκεμβρίου 1970, πέντε χρόνια μετά την πρώτη ομαδική δίκη για εγκλήματα πολέμου. Σε αυτή τη δίκη, βρέθηκε κατηγορούμενος ο διοικητής στρατοπέδου, Φραντς Στανγκλ, ο οποίος είχε απελαθεί από τη Βραζιλία τρία χρόνια νωρίτερα. Ο Στανγκλ είχε βοηθήσει κατά τη διάρκεια της Επιχείρησης T4 (το Πρόγραμμα Ευθανασίας των Εθνικών Σοσιαλιστών) στη θανάτωση ατόμων με ειδικές ανάγκες και, πριν μεταφερθεί στην Τρεμπλίνκα, ήταν ο πρώτος διοικητής στο Σομπίμπουρ. Οι περισσότερες θανατώσεις στην Τρεμπλίνκα έλαβαν χώρα υπό την επίβλεψή του. Καταδικάστηκε σε ισόβια κάθειρξη και απεβίωσε στη φυλακή στις 28 Ιουνίου 1971, κατά τη διάρκεια της διαδικασίας της έφεσης.
Β β b B
Πηγές
Κατηγορία:Εγκλήματα κατά της ανθρωπότητας Κατηγορία:Εγκλήματα πολέμου των Ναζί στην Πολωνία
Σκάνδαλο Κοσκωτά
Το Σκάνδαλο Κοσκωτά ήταν μεγάλο πολιτικό και οικονομικό σκάνδαλο το οποίο κυριάρχησε στην ελληνική πολιτική σκηνή κατά τα τέλη της δεκαετίας του 1980 και στο ξεκίνημα της δεκαετίας του 1990. Παράλληλα σηματοδότησε, κυρίως, τον αγώνα για τον έλεγχο των Μ.Μ.Ε. και των τραπεζών. Κεντρικό πρόσωπο του σκανδάλου υπήρξε ο τραπεζίτης Γιώργος Κοσκωτάς, πλην όμως ενεπλάκησαν σ΄ αυτό και κορυφαία κυβερνητικά στελέχη της τότε κυβέρνησης του ΠΑΣΟΚ.
Παραπέμφθηκαν σε δίκη ο Ανδρέας Παπανδρέου, πρώην Πρωθυπουργός, ο Παναγιώτης Ρουμελιώτης, τέως Υπουργός Εθνικής Οικονομίας, ο Μένιος Κουτσόγιωργας, πρώην Υπουργός Δικαιοσύνης, ο Δημήτρης Τσοβόλας, πρώην Υπουργός Οικονομικών και ο Γιώργος Πέτσος, πρώην Υφυπουργός Βιομηχανίας, Έρευνας και Τεχνολογίας. Από αυτούς, ο Ανδρέας Παπανδρέου κρίθηκε αθώος σε όλες τις κατηγορίες, ο Παναγιώτης Ρουμελιώτης δεν δικάστηκε γιατί είχε ήδη εκλεγεί Ευρωβουλευτής και το Ευρωκοινοβούλιο αρνήθηκε να άρει την ασυλία του, ενώ ο Μένιος Κουτσόγιωργας πέθανε από εγκεφαλικό επεισόδιο κατά τη διάρκεια της δίκης. Ο Δημήτρης Τσοβόλας και ο Γιώργος Πέτσος κρίθηκαν ένοχοι για παράβαση του νόμου περί ευθύνης υπουργών. Οι ποινές τους ήταν 2,5 χρόνια (εξαγοράσιμη) για τον πρώτο και 10 μήνες με αναστολή για τον δεύτερο, με αφαίρεση των πολιτικών δικαιωμάτων και των δύο, για τρία και δύο χρόνια αντίστοιχα.
Άμεσο επακόλουθο του σκανδάλου Κοσκωτά ήταν η παραπομπή σε δίκη στο Ανώτατο Ειδικό Δικαστήριο, από τη νέα (μετά το 1993) κυβερνητική πλειοψηφία του ΠΑΣΟΚ του Κωνσταντίνου Μητσοτάκη και των υπουργών της κυβέρνησής του Ιωάννη Παλαιοκρασσά και Ανδρέα Ανδριανόπουλου για την ιδιωτικοποίηση της τσιμεντοβιομηχανίας ΑΓΕΤ-ΗΡΑΚΛΗΣ. Ο Κωνσταντίνος Μητσοτάκης παραπέμφθηκε με τις κατηγορίες της ηθικής αυτουργίας σε απιστία, της παθητικής δωροδοκίας κατ'εξακολούθηση και της παράβασης καθήκοντος και οι υπουργοί με τις κατηγορίες της απιστίας και της παράβασης καθήκοντος, ενώ ο Κων. Μητσοτάκης επίσης παραπέμφθηκε για τηλεφωνικές υποκλοπές πολιτικών προσώπων. Την Πρωτοχρονιά του 1995, ο Ανδρέας Παπανδρέου ανακοίνωσε την αναστολή των διώξεων, η οποία πραγματοποιήθηκε στις 16 Ιανουαρίου.
Επιχειρηματικές δραστηριότητες και διαπλοκή
Η αφετηρία του σκανδάλου ήταν οι επιχειρηματικές δραστηριότητες του Γιώργου Κοσκωτά. Ο Κοσκωτάς γεννήθηκε στην Αθήνα το 1953, με καταγωγή από τον Ασπρόπυργο Αττικής. Το 1970 μετανάστευσε στην Αμερική και επέστρεψε στην Ελλάδα στα τέλη της ίδιας δεκαετίας. Το 1979, επί κυβερνήσεως Καραμανλή, ανέλαβε Διευθυντής του Συναλλάγματος στην Τράπεζα Κρήτης, παρ'ότι ήταν μόλις 25 ετών. Έγινε γνωστός στο πανελλήνιο στις αρχές της δεκαετίας του '80. Το νεαρό της ηλικίας του, η γιγάντια περιουσία του και η χαρακτηριστική του εμφάνιση τον έκαναν γνωστό ακόμη και στους τουρίστες που επισκέπτονταν τη χώρα. Ο Κοσκωτάς αγόρασε το 1982 τον δημοσιογραφικό και εκδοτικό οργανισμό «Γραμμή Α.Ε.» από τον Παύλο Μπακογιάννη, και το 1984 αγόρασε το 56% του μετοχικού κεφαλαίου της Τράπεζας Κρήτης (αργότερα έφτασε να κατέχει το 82%), έναντι του ποσού του 1 δισεκατομμυρίου δραχμών. Μαζί με άλλες επιχειρήσεις τις οποίες είχε ενσωματώσει στις κύριες, γινόταν εργοδότης σε περίπου 4.000 εργαζόμενους. Το 1986 είχε επιχειρήσει και την αγορά της Τράπεζας Κεντρικής Ελλάδας, όμως λόγω αντιδράσεων από τον Τύπο, η κυβέρνηση δεν επέτρεψε τελικά την πώλησή της. Το 1987 προχώρησε στην αγορά από τον εφοπλιστή Σταύρο Νταϊφά της ΠΑΕ Ολυμπιακός.
Η τότε κυβέρνηση του ΠΑΣΟΚ δεν άργησε να ενισχύσει τις σχέσεις της με τον ραγδαία ανερχόμενο επιχειρηματία. Οι καταθέσεις στην Τράπεζα Κρήτης αυξήθηκαν κατακόρυφα με χρήματα των ΔΕΚΟ (συνολικού ύψους 13 δισεκατομμυρίων το 1988), ενώ πολλοί ανώτατοι αξιωματούχοι του ελληνικού δημοσίου ήταν και επίσημοι συνεργάτες του. Στο μεταξύ οι ευνοϊκές ρυθμίσεις που εξασφάλιζε για τους πελάτες του, διόγκωσαν τις καταθέσεις στην Τράπεζα Κρήτης στα 76,5 δισεκατομμύρια δραχμές.
Οι πρώτες αντιδράσεις
Οι εκδότες των υπόλοιπων μεγάλων ελληνικών εφημερίδων νιώθωντας τεράστια απειλή από τον Γιώργο Κοσκωτά, ξεσηκώθηκαν εναντίον του και άρχισαν να καταγγέλουν ότι τα χρήματα που αφειδώς ξόδευε ήταν προϊόν ύποπτων συναλλαγών. Τον Οκτώβριο του 1987 άρχισαν να έρχονται στο φως αποκαλύψεις για το παρελθόν του Κοσκωτά (πλαστογραφίες, φορολογικά αδικήματα, παράνομη εξαγωγή συναλλάγματος κλπ.) Στις καταγγελίες, η κυβέρνηση αρνούνταν να κινήσει διαδικασίες για φορολογικό έλεγχο.
Εμπλοκή Μένιου Κουτσόγιωργα
Μια από τις σημαντικότερες πτυχές του σκανδάλου Κοσκωτά ήταν η εμπλοκή του αντιπροέδρου της κυβέρνησης του ΠΑΣΟΚ Μένιου Κουτσόγιωργα, ο οποίος απεβίωσε κατά τη διάρκεια της δικής. Ο Κουτσόγιωργας συνδεόταν με τον στενό συνεργάτη του Κοσκωτά Ιωάννη Ματζουράνη ο οποίος προερχόταν από την κυβέρνηση του ΠΑΣΟΚ στην οποία είχε διατελέσει Γενικός Γραμματέας του Υπουργικού Συμβουλίου. Το φθινόπωρο του 1988 ανοίχτηκε μέσω του Ματζουράνη ένας τραπεζικός λογαριασμός στο όνομα του Κουτσόγιωργα στην Ελβετία. Στη συνέχεια, λίγες εβδομάδες πριν τοποθετηθεί επίτροπος στην Τράπεζα Κρήτης, ο Ματζουράνης μετέφερε 1,200,000 δολάρια στον λογαριασμό του Μένιου Κουτσόγιωργα. Ο Ματζουράνης υποστήριξε ότι η κατάθεση έγινε εν γνώσει του Κουτσόγιωργα ενώ ο Κουτσόγιωργας υποστήριξε ότι παγιδεύτηκε από τους Κοσκωτά/Ματζουράνη και ότι δεν είχε γνώση για το συγκεκριμένο έμβασμα. Ο Κουτσόγιωργας λίγες εβδομάδες μετά, έδωσε εντολή να επιστραφεί όλο το ποσό πίσω στον λογαριασμό του Ματζουράνη από τον οποίο εμβάστηκε και έκλεισε τον λογαριασμό. Η υπόθεση αυτή γνωστοποιήθηκε έξι μήνες μετά από συνέντευξη του Κοσκωτά στο περιοδικό ΤΙΜΕ όταν ήταν πλέον φυλακισμένος στις ΗΠΑ. Ο Ματζουράνης όταν κλήθηκε από την δικαιοσύνη κατέθεσε ότι τα χρήματα ήταν αντικείμενο δωροδοκίας σε σχέση με τον Ν. 1806/88 (Κουτσονόμος) που είχε ψηφιστεί στις αρχές Αυγούστου 1988 και θα παρείχε κάποια προνόμια στο Κοσκωτά σε σχέση με τον έλεγχο της Τράπεζα Κρήτης. Η κατάθεση του Ματζουράνη επέφερε ευνοϊκή νομική μεταχείριση για τον ίδιο και καίριο πολιτικό πλήγμα για τον Κουτσόγιωργα. Ο στενός σύμβουλος του μετέπειτα πρωθυπουργού Κωνσταντίνου Μητσοτάκη, στρατηγός Γρυλλάκης γράφοντας για αυτά τα γεγονότα στο βιβλίο του, αναφέρει ότι ο Ματζουράνης συμφώνησε να καταθέσει και να δώσει στοιχεία εναντίον του Κουτσόγιωργα μετά απο συνεννόηση μαζί του και με στελέχη της ΝΔ που του παρείχαν υποσχέσεις για ευνοϊκή νομική μεταχείριση και αμοιβή 20 εκατομμύρια δραχμές. Ο Κουτσόγιωργας κατά τη διάρκεια της δίκης υποστήριξε ότι ο Ν 1806/88 (Κουτσονόμος) δεν επηρέαζε τις ελεγκτικές δυνατότητες της Τράπεζας της Ελλάδος. Στα πλαίσια της δίκης αναδείχτηκε ότι κύρια ευθύνη για το σκάνδαλο της Τράπεζας Κρήτης είχε η διοίκηση της Τράπεζας της Ελλάδας που δεν έκανε τους απαραίτητους ελέγχους την κρίσιμη περίοδο 1985-1988. Σημαντικό ρόλο εκείνη την περίοδο όσο αφορά την διαμόρφωση του πολιτικού κλίματος έπαιξαν τα Μέσα Μαζικής Ενημέρωσης για τα οποία έγινε κριτική στο κατά πόσο τηρούσαν τις αρχές της δημοσιογραφικής δεοντολογίας στην κάλυψη των γεγονότων καθώς πολλές φορές έδωσαν την εντύπωση ότι επιτελούσαν ρόλο δημοσιογράφου, εισαγγελέα και δικαστή μαζί.
Την ίδια περίοδο υπήρξε και μια άλλη υπόθεση που αφορούσε κίνηση χρημάτων προς τον αρχηγό της ΝΔ. Κ. Μητσοτάκη. Ο αρχηγός της ΝΔ. Κ. Μητσοτάκης είχε εισπράξει εκατομμύρια δολάρια από τον εφοπλιστή Αριστείδη Αλαφούζο την περίοδο 1988-1991. Αυτή η υπόθεση όμως είχε πολύ διαφορετική εξέλιξη σε ό,τι αφορά την δικαστική της αντιμετώπιση και την αντιμετώπιση της από τα ΜΜΕ γενικότερα σε σχέση με την περίπτωση Κουτσόγιωργα και του σκανδάλου Κοσκωτά. Αυτή η διαφορά αντιμετώπισης αποδόθηκε στον ανταγωνισμό πολιτικών και εκδοτικών συμφερόντων και ήταν ένας από τους λόγους που οι δικαστικές διώξεις κατά μελών των κυβερνήσεων του ΠΑΣΟΚ κρίθηκαν από μεγάλη μερίδα της κοινής γνώμης ως πολιτικές.
Εισαγγελική έρευνα και «Κουτσονόμος»
Υπό το βάρος των συνεχών αποκαλύψεων, τον Ιούλιο του 1988 ο εισαγγελέας εφετών Δημήτρης Τσεβάς διέταξε έλεγχο στην Τράπεζα Κρήτης. Κι ενώ διατάχθηκε τοποθέτηση προσωρινού επιτρόπου και άρση τραπεζικού απορρήτου προκειμένου να διεξαχθεί η έρευνα, ο τότε αντιπρόεδρος της κυβέρνησης και Υπουργός Δικαιοσύνης Μένιος Κουτσόγιωργας έφερε τροπολογία στη Βουλή, η οποία άφηνε προνομιακά περιθώρια στον υπό εξέταση επιχειρηματία Γιώργο Κοσκωτά. Επρόκειτο για τον αποκαλούμενο «Κουτσονόμο» (Νόμος 1806/1988), για τον οποίο όπως τεκμηριωμένα αποκαλύφθηκε αργότερα, το αντάλλαγμα ήταν η κατάθεση 2 εκατομμυρίων δολαρίων στο όνομα του Μένιου Κουτσόγιωργα σε ελβετική τράπεζα. Το γεγονός αυτό σήμανε το πολιτικό τέλος του πανίσχυρου υπουργού του ΠΑΣΟΚ. Οι αντιδράσεις σε βάρος του ήταν τόσο έντονες από ολόκληρο το πολιτικό φάσμα, που ούτε του επετράπη από το κόμμα του να κατέλθει ως υποψήφιος στις επερχόμενες εκλογές του 1989, ενώ πλήθαιναν οι φωνές που απαιτούσαν και τη διαγραφή του από το ΠΑΣΟΚ.
Secreta Secretorum
μικρογραφία|300x300εσ|Λεπτομέρεια αναπαράστασης από χειρόγραφο του έργου κατά τον 14ο αιώνα στην λατινική γλώσσα, όπου απεικονίζονται ο [[Αλέξανδρος ο Μέγας|Αλέξανδρος και ο Αριστοτέλης]] Το σύγγραμμα με τον λατινικό τίτλο Secretum ή Secreta Secretorum (μτφ. Μυστικό μυστικών), επίσης γνωστό και ως Κιτάμπ Σιρ αλ-Ασράρ (كتاب سر الأسرار, μτφ. Το μυστικό βιβλίο των μυστικών), είναι ψευδοαριστοτελική πραγματεία η οποία παλαιότερα πιστεύονταν πως αποτελούσε αλληλογραφία του Αριστοτέλη προς τον Μέγα Αλέξανδρο, στην οποία τον συμβούλευε για διάφορα θέματα πολιτικής, ηθικής, φυσιογνωμικής, αστρολογίας, αλχημείας, μαγείας και ιατρικής. Τα παλαιότερα αντίγραφα που διασώζονται βασίζονται σε αραβικό κείμενο του 9ου αιώνα το οποίο υποτίθεται πως ήταν μετάφραση παλαιοτέρου συριακού κειμένου, το οποίο με την σειρά του προέρχονταν από το χαμένο αρχικό ελληνικό κείμενο. Η σύγχρονη έρευνα θεωρεί πιθανό πως το κείμενο γράφτηκε απευθείας στα αραβικά κατά τον 10ο αιώνα. Με την μετάφραση του κειμένου στα λατινικά, το κείμενο διαδόθηκε στην δυτική Ευρώπη όπου γνώρισε εξαιρετικά μεγάλη αποδοχή και δημοφιλία στους λογίους της εποχής κατά τον Μεσαίωνα.
Σκάνδαλο Κοσκωτά
Το πόρισμα της έρευνας
Τα ευρήματα του επιτρόπου Σπύρου Παπαδάτου ήταν κόλαφος για τον Κοσκωτά. Αποκαλύφθηκε ότι ο Κοσκωτάς (που πλέον αποκτά το προσωνύμιο «Μεγαλοαπατεώνας») είχε κάνει συνολική υπεξαίρεση από την Τράπεζα Κρήτης του ποσού των 33,5 δισεκατομμυρίων δραχμών. Η υπεξαίρεση των καταθέσεων είχε ξεκινήσει από την εποχή ακόμα που ήταν υπάλληλος στην Τράπεζα. Με τα χρήματα αυτά αγόρασε όλες τις επιχειρήσεις του αλλά και δωροδοκούσε δημόσια πρόσωπα.
Secreta Secretorum
Πηγή του κειμένου
Η πηγή του αρχικού κειμένου παραμένει αβέβαιη. Το γραπτό της αραβικής έκδοσης αναφέρει πως αποτελεί μετάφραση του γνωστού Άραβα μεταφραστή του 9ου αιώνα Αμπού Γιαχιά ιμπν αλ-Μπατρίκ, ο οποίος αναφέρεται πως μετέφρασε το κείμενο από αντίγραφο που υπήρχε στην συριακή γλώσσα, και το αντίγραφο αυτό αποτελούσε μετάφραση του ελληνικού πρωτότυπου. Οι συμβουλές του Αριστοτέλη προς τον Αλέξανδρο τις οποίες υποτίθεται ότι περιέχει, δεν έχουν διασταυρωθεί με κανένα από τα διασωζόμενα κείμενα της αρχαιότητας και έτσι εκτιμάται πως το κείμενο γράφτηκε απευθείας στα Αραβικά. Είναι πιθανό πως τα περιεχόμενα του κειμένου προέρχονται από τους ισλαμικούς και περσικούς μύθους σχετικά με τον Αλέξανδρο. Το κείμενο στα αραβικά υπάρχει σε 2 εκδόσεις, η μεγαλύτερη αποτελείται από 10 βιβλία, και η μικρότερη από 7 ή 8 βιβλία και υπάρχει σε 50 αντίγραφα.
Σκάνδαλο Κοσκωτά
Το πόρισμα της έρευνας
Πούλησε στη συνέχεια την Τράπεζα Κρήτης στον όμιλο Αρφάνη - Χιόνη, την «Γραμμή Α.Ε.» στον Γιάννη Αλαφούζο και την ΠΑΕ Ολυμπιακός στον Αργύρη Σαλιαρέλη. Ο τελευταίος τον βοήθησε να διαφύγει από την Ελλάδα, αρχικά στη Βραζιλία και στη συνέχεια στις ΗΠΑ, όπου όμως συνελήφθη και κρατήθηκε στις φυλακές του Σάλεμ. Δύο χρόνια αργότερα, το 1991, εκδόθηκε στην Ελλάδα. Δικάστηκε σε κάθειρξη 25 ετών. Αποφυλακίστηκε στις 16 Μαρτίου 2001, έχοντας εκτίσει τα 3/5 της ποινής του.
Secreta Secretorum
Πηγή του κειμένου
Η σύγχρονη έρευνα θεωρεί πως το κείμενο χρονολογείται μετά την ισλαμική Εγκυκλοπαίδεια της αδελφότητας της αγνότητας και πριν τα γραπτά του Ιμπν Ζίγκζελ (ابن جلجل) στα τέλη του 10ου αιώνα. Η ενότητα σχετικά με την φυσιογνωμική ενδεχομένως κυκλοφορούσε ως γραπτό ήδη από το 940.
Σκάνδαλο Κοσκωτά
Συγκυβέρνηση και «βρώμικο '89»
Μετά τις εκλογές του Ιουνίου του 1989, η Νέα Δημοκρατία και ο Ενιαίος Συνασπισμός (στον οποίο μετείχε και η ανανεωτική Αριστερά και άλλες μικρότερες οργανώσεις της) συναποφάσισαν τον σχηματισμό βραχύβιας κυβέρνησης, με κύριο σκοπό την «κάθαρση» από τα πολιτικά σκάνδαλα (το σκάνδαλο Κοσκωτά ήταν μόνο ένα από τα σκάνδαλα για τα οποία κατηγορήθηκε το ΠΑΣΟΚ). Η απόφαση των δύο κομμάτων να κινήσουν διαδικασίες ποινικοποίησης της πολιτικής ζωής χαρακτηρίστηκε από πολλούς (κυρίως προερχόμενους από τους κόλπους του ΠΑΣΟΚ) ως «βρώμικο '89». Αυτό επέφερε μεγάλη όξυνση στην πολιτική πραγματικότητα της εποχής. Είναι χαρακτηριστικό ότι ο ιδρυτής της Νέας Δημοκρατίας Κωνσταντίνος Καραμανλής φέρεται να δήλωσε ότι «οι πρωθυπουργοί δεν πηγαίνουν στη φυλακή, πηγαίνουν στο σπίτι τους». Το κύριο ενδιαφέρον της κοινής γνώμης πάντως, επικεντρώθηκε στην τύχη των πολιτικών προσώπων που εμπλέχθηκαν στο σκάνδαλο και όχι στην τύχη του προσώπου που έφερε το όνομά του, του Γιώργου Κοσκωτά.
Σκάνδαλο Κοσκωτά και 17 Νοέμβρη
Το όλο νοσηρό κλίμα ως απόρροια του σκανδάλου, κορυφώθηκε δραματικά με την δολοφονία από την Οργάνωση 17 Νοέμβρη του Παύλου Μπακογιάννη, βουλευτή της Νέας Δημοκρατίας και γαμπρού του προέδρου της Κωνσταντίνου Μητσοτάκη (26 Σεπτεμβρίου 1989) και την αποτυχημένη απόπειρα δολοφονίας του κατηγορούμενου βουλευτή και υπουργού του ΠΑΣΟΚ, Γιώργου Πέτσου (8 Μαΐου 1989). Στις προκηρύξεις της (με τίτλους «Άρχισε η κάθαρση» και «Να χτυπήσουμε τους κλέφτες και πουλημένους πολιτικούς» αντίστοιχα), η οργάνωση κατονόμαζε τα θύματά της ως συνενόχους του Σκανδάλου. Νωρίτερα (11 Νοεμβρίου 1988) με προκήρυξή της (με τίτλο «Κλεφτοκοτάδες, μεγαλοαπατεώνες και ταρτούφοι») κατηγόρησε ολόκληρο το πολιτικοικονομικό σύστημα της Ελλάδας ως υπεύθυνο της εκτροφής σκανδάλων τύπου Κοσκωτά.
Secreta Secretorum
Πηγή του κειμένου
Από την αραβική έκδοση, το κείμενο μεταφράστηκε μετέπειτα στα περσικά (τουλάχιστον 2 φορές), στα τουρκικά (2 φορές), εβραϊκά (η οποία αποτέλεσε την βάση για την μετέπειτα ρωσική μετάφραση), ισπανικά, και 2 φορές στα λατινικά. Η πρώτη μετάφραση στα λατινικά έγινε για λογαριασμό της βασίλισσας της Πορτογαλίας (Ματθίλδη της Σαβοΐας) από τον εκχριστιανισμένο Εβραίο Ιωάννη της Σεβίλης και διασώζεται σε 150 αντίγραφα. Η 2η μετάφραση στα λατινικά έγινε στην Αντιόχεια από τον Φίλιππο Τριπολιτάνο και διασώζεται σε πάνω από 350 αντίγραφα. Κάποια άλλα αντίγραφα του 13ου αιώνα περιλαμβάνουν επιπλέον ενότητες.
Σκάνδαλο Κοσκωτά
Παραπομπή στο Ειδικό Δικαστήριο
Στις 18 Ιουλίου 1989 (μία εβδομάδα μετά την ορκωμοσία της κυβέρνησης Τζαννετάκη), η βουλή αποφάσισε τη σύσταση ειδικής προανακριτικής επιτροπής προκειμένου να διαπιστωθεί η ενοχή ή μη των Ανδρέα Παπανδρέου, Μένιου Κουτσόγιωργα, Δημήτρη Τσοβόλα, Γιώργου Πέτσου και Παναγιώτη Ρουμελιώτη. Με βάση το πόρισμα αυτής της επιτροπής, στις 27 Σεπτεμβρίου 1989 (μία μέρα μετά τη δολοφονία του Παύλου Μπακογιάννη) η βουλή αποφάσισε μετά από μυστική ψηφοφορία την παραπομπή και των 5 πολιτικών προσώπων στο Ειδικό Δικαστήριο.
Secreta Secretorum
Περιεχόμενα
Τα περιεχόμενα του έργου αποτυπώνονται κατά την περίοδο όπου ο Αλέξανδρος είχε ξεκινήσει την εκστρατεία του στην Ασία εναντίον των Αχαιμενιδών Περσών. Στο κείμενο υπάρχουν ηθικά ερωτήματα που αντιμετωπίζουν οι ηγέτες, αστρολογικές επεξηγήσεις, ιατρικές και μαγικές ιδιότητες φυτών, πολύτιμοι λίθοι, και διάφορα άλλα αποκρυφιστικά στοιχεία.
Η 10τομη λατινική έκδοση του 13ου αιώνα περιλαμβάνει αλχημιστικές αναφορές καθώς και μια πρώιμη έκδοση της αλχημιστικής σμαραγδένιας πλάκας, αποκρυφιστικού κειμένου σχετικά με την μετατροπή της ύλης σε χρυσό και την γνώση της δημιουργίας της φιλοσοφικής λίθου.
Σκάνδαλο Κοσκωτά
Παραπομπή στο Ειδικό Δικαστήριο
Συγκεκριμένα και επί συνόλου 295 παρόντων βουλευτών (απουσιάζαν από πλευράς Νέας Δημοκρατίας οι Γιώργος Σουφλιάς, Απόστολος Ανδρεουλάκος και φυσικά ο δολοφονηθείς την προηγούμενη μέρα Παύλος Μπακογιάννης χωρίς να έχει ακόμα αναπληρωθεί η έδρα του, από πλευράς ΠΑΣΟΚ ο πρόεδρος Ανδρέας Παπανδρέου, καθώς και ο ανεξάρτητος Μουσουλμάνος Αχμέτ Σαδίκ), η ψηφοφορία ανέδειξε τα εξής αποτελέσματα: Από τα αποτελέσματα της μυστικής ψηφοφορίας και με βάση την κατανομή της κοινοβουλευτικής δύναμης των κομμάτων, προκύπτουν τα εξής συμπεράσματα:
Secreta Secretorum
Επιρροή
μικρογραφία|Αντίγραφο του έργου στην [[συριακή γλώσσα]] Το κείμενο ήταν ένα από τα πλέον δημοφιλή έργα κατά τον μέσο και ύστερο Μεσαίωνα, η ακόμα και το πιο δημοφιλές. Εν μέσω της αναγέννησης κατά τον 12ο αιώνα, και της ανάκτησης των γνώσεων του Αριστοτέλη, οι αναγνώστες του Μεσαίωνα αποδέχτηκαν τον ισχυρισμό της αριστοτελικής προέλευσης του έργου και το υιοθέτησαν ως γνήσιο κείμενο. Το έργο είναι συνδεδεμένο ιδίως με τον Άγγλου λόγιο του 13ου αιώνα, Ροβήρο Βάκων, ο οποίος το χρησιμοποιούσε πολύ συχνά ως πηγή καθώς και έφτασε στο σημείο να δημιουργήσει μια δική του χειρόγραφη έκδοση του έργου στην οποία έγραψε την εισαγωγή και τα σχόλια, κάτι που ήταν ασυνήθιστη τιμή. Θεωρείται πως η επιρροή του άσκησε το έργο αυτό, τον ώθησε μετέπειτα να ασχοληθεί με τις πειραματικές επιστήμες ή ψευδοεπιστήμες, και πως αποτελεί σημαντικό παράγοντα κατά την έρευνα που έκανε για τα μετέπειτα έργα του.
Με το πέρασμα του χρόνου το κείμενο μεταφράστηκε από τα τα λατινικά στις περισσότερες ευρωπαϊκές γλώσσες, όπως τσέχικα, κροατικά, ολλανδικά, γερμανικά, ισλανδικά, αγγλικά, αραγωνέζικα, καταλανικά, πορτογαλικά, γαλλικά, ιταλικά, και ουαλικά.
Η δημοφιλία του έργου ανάμεσα στους λογίους άρχισε να εξασθενεί κατά τα μέσα του 16ου αιώνα, αλλά το κοινό ενδιαφέρον για το συγκεκριμένο έργο συνέχισε να υπάρχει έκτοτε, ιδιαίτερα ανάμεσα στους μελετητές του αποκρυφισμού.
Παρόμοια έργα
Υπάρχει και ένα άλλο ξεχωριστό έργο με παρόμοιο τίτλο, το Liber Secretorum (μτφ. βιβλίο των μυστικών) το οποίο είναι επίσης αραβικής προέλευσης (αραβικά: Κιτάμπ αλ-Ασράρ) και γράφτηκε από τον Μωχάμετ ιμπν Ζακαρία αλ-Ράζι. Εμφανίστηκε στην Ευρώπη κατά την ίδια χρονολογική περίοδο και συχνά συγχέονταν με το Secretum Secretorum. Το έργο αυτό επικεντρώνεται συγκεκριμένα στην αλχημεία, παρέχοντας πρακτικές συνταγές, ταξινόμηση ορυκτών, καθώς και περιγραφές για εξοπλισμό εργαστηρίου και διαδικασίες πειραμάτων.
Εξωτερικοί σύνδεσμοι
Κατηγορία:Αποκρυφισμός Κατηγορία:Αλέξανδρος ο Μέγας Κατηγορία:Ψευδοεπιστήμες Κατηγορία:Αριστοτέλης Κατηγορία:Μεσαιωνική λογοτεχνία Κατηγορία:Χειρόγραφα
Σκάνδαλο Κοσκωτά
Η δίκη
Η δίκη για το Σκάνδαλο Κοσκωτά (η οποία αποκλήθηκε η Δίκη του Αιώνα) ξεκίνησε στις 11 Μαρτίου 1991, καθώς τη μέρα εκείνη συγκλήθηκε για πρώτη φορά το Ειδικό Δικαστήριο υπό την προεδρία του Προέδρου του Αρείου Πάγου, Βασίλη Κόκκινου και άλλων 12 τακτικών δικαστών (Αρεοπαγιτών και προέδρων εφετών). Ως εισαγγελείς ορίστηκαν τρεις νομικοί βουλευτές (Νίκος Κατσαρός και Κώστας Κωνσταντινίδης από πλευράς Νέας Δημοκρατίας και Νίκος Κωνσταντόπουλος από πλευράς Συνασπισμού). Διεξήχθησαν 142 συνεδριάσεις και κατέθεσαν συνολικά 109 μάρτυρες. Επρόκειτο για την πρώτη και μοναδική ως τώρα δίκη στην Ελλάδα η οποία προβλήθηκε σε ζωντανή τηλεοπτική μετάδοση και βρέθηκε για μεγάλο διάστημα στο επίκεντρο της πολιτικής επικαιρότητας.
Από τους 5 παραπεμφθέντες για τη δίκη, δεν δικάστηκε τελικά ο Παναγιώτης Ρουμελιώτης ο οποίος είχε ήδη εκλεγεί Ευρωβουλευτής στις Ευρωεκλογές του 1989, με συνέπεια να τον καλύπτει η ευρωβουλευτική ασυλία, η οποία δεν άρθηκε από το Ευρωπαϊκό Κοινοβούλιο. Ένα μήνα μετά την έναρξη της δίκης (11 Απριλίου 1991) η διαδικασία σημαδεύτηκε από το εγκεφαλικό επεισόδιο που υπέστη ο Μένιος Κουτσόγιωργας τη στιγμή που είχε το λόγο εντός της αίθουσας, ο οποίος και εξέπνευσε στο νοσοκομείο μία εβδομάδα αργότερα. Δεδομένου ότι ο Ανδρέας Παπανδρέου ουδέποτε εμφανίστηκε στο δικαστήριο, η δίκη συνεχίστηκε με παρόντες μόνο τους δύο από τους πέντε αρχικά παραπεμφθέντες (Δημήτρη Τσοβόλα και Γιώργο Πέτσο). Μάλιστα μεταξύ του πρώτου και του Προέδρου του Ειδικού Δικαστηρίου, οι διενέξεις και αντεγκλήσεις υπήρξαν συχνές και έντονες.
Κατά τη διάρκεια της δίκης και ειδικά μετά τον θάνατο του Μένιου Κουτσόγιωργα, η κατάθεση του οποίου θα ήταν εξαιρετικά κρίσιμη για την έκβαση της διαδικασίας, τα στοιχεία αποδείχτηκαν σε γενικές γραμμές ανεπαρκή για να στηρίξουν το κατηγορητήριο. Αρκετοί από τους μάρτυρες κρίθηκαν αναξιόπιστοι, ενώ άλλοι περιορίστηκαν στις πολιτικές και όχι ποινικές ευθύνες των κατηγορουμένων.
Η ετυμηγορία
Δέκα μήνες μετά την έναρξη της δίκης, τις πρώτες πρωινές ώρες της 17ης Ιανουαρίου 1992, το Ειδικό Δικαστήριο ύστερα από διάσκεψη περίπου 15 ωρών εκδίδει την απόφασή του για το Σκάνδαλο Κοσκωτά. Η απόφαση για τους τρεις εναπομείναντες κατηγορούμενους:
Ο Δημήτρης Τσοβόλας εξαγόρασε την ποινή του (κατέθεσε μέσω του συνηγόρου του το ποσό του 1.524.450 δραχμών), ενώ παράλληλα λόγω της στέρησης των πολιτικών του δικαιωμάτων εξέπεσε του βουλευτικού του αξιώματος. Και οι 19 επιλαχόντες του ψηφοδελτίου αρνήθηκαν να τον αντικαταστήσουν (απόφαση του ΠΑΣΟΚ), με αποτέλεσμα να διεξαχθεί επαναληπτική ψηφοφορία στην εκλογική περιφέρεια της Β' Αθήνας (5 Απριλίου 1992) και την έδρα κατέκτησε ο Γεώργιος - Αλέξανδρος Μαγκάκης.
Το σκεπτικό της αθώωσης Ανδρέα Παπανδρέου
Για την κατηγορία της ηθικής αυτουργίας σε απιστία κατ' εξακολούθηση σε βαθμό κακουργήματος, ο Ανδρέας Παπανδρέου αθωώθηκε με την οριακή πλειοψηφία των 7–6 ψήφων. Επιγραμματικά, το σκεπτικό της απόφασης του Ειδικού Δικαστηρίου για την συγκεκριμένη κατηγορία, συνοψίζεται στα ακόλουθα:
Οι πλειοψηφήσαντες δικαστές που ψήφισαν αθώωση και το σκεπτικό τους
Υπέρ της αθώωσης του Ανδρέα Παπανδρέου ψήφισαν οι:
''(...) Το δικαστήριο δεν πείσθηκε ότι ο κατηγορούμενος αυτός προκάλεσε με οποιονδήποτε τρόπο την απόφαση των διοικητών των ΔΕΚΟ να τελέσουν τις εν λόγω πράξεις οι οποίες τους αποδίδονται, αλλά και ούτε συνήργησε με οποιονδήποτε τρόπο στις πράξεις αυτές. (...) Εξάλλου οι εκδότες που κατέθεσαν αόριστα ότι ο Ανδρέας Παπανδρέου υπέχει και ποινικές ευθύνες, απάντησαν σε σχετικές ερωτήσεις που τους υποβλήθηκαν ότι δεν έχουν συγκεκριμένα στοιχεία από τα οποία να προκύπτει ότι ο παραπάνω κατηγορούμενος είχε δώσει εντολές σε διοικητές δημοσίων επιχειρήσεων να καταθέσουν τα διαθέσιμα κεφάλαια αυτών στην Τράπεζα Κρήτης. Πέραν όμως αυτών, από κανένα αποδεικτικό στοιχείο δεν προέκυψε ότι ο πρώην πρωθυπουργός είχε γνώση των υπεξαιρέσεων που διέπραττε ο Γεώργιος Κοσκωτάς κατά το κρίσιμο χρονικό διάστημα, από 19 Ιανουαρίου 1988 έως 19 Οκτωβρίου 1988, όταν υπεξαιρούσε τις καταθέσεις στην Τράπεζα Κρήτης (...)''
Οι μειοψηφήσαντες δικαστές που ψήφισαν ενοχή και το σκεπτικό τους
Υπέρ της ενοχής του Ανδρέα Παπανδρέου ψήφισαν οι:
(...) Ο πρώτος των κατηγορουμένων ως πρωθυπουργός της Ελλάδας και κατά το από 11 Ιουνίου 1987 έως 19 Οκτωβρίου 1988 κρίσιμο χρονικό διάστημα, είχε την αυτονόητη υποχρέωση και πρώτιστο καθήκον κατά τις διατάξεις του Συντάγματος και του νόμου να κατευθύνει τις ενέργειες της κυβέρνησης, να συντονίζει την κυβερνητική πολιτική σε όλους τους τομείς και να εποπτεύει για την εφαρμογή των νόμων προς το συμφέρον του κράτους και των πολιτών. Είχε ακόμη τη δυνατότητα ως πολιτικός προϊστάμενος της ΕΥΠ να πληροφορηθεί αμέσως το ποιόν και τη δράση του Γεωργίου Κοσκωτά. Γιατί δεν είναι νοητό ένας πρωθυπουργός της ευφυίας του πρώτου να μην θέλησε να πληροφορηθεί ποιος είναι ο Γεώργιος Κοσκωτάς, όταν ο Τύπος και όλοι οι Έλληνες διερωτώντο πώς ένας τόσο νέος είχε τη δυνατότητα να αγοράζει μία Τράπεζα και να δημιουργεί συνεχώς νέες επιχειρήσεις, αλλά και να στέλνεται με κυβερνητική εισήγηση στις ΗΠΑ προκειμένου να συναντηθεί με τον Πρόεδρο και άλλους αξιωματούχους των ΗΠΑ. (...)''
''Ο Γεώργιος Κοσκωτάς όμως παρ' όλα αυτά, απολάμβανε της πλήρους υποστήριξης και κάλυψης της πολιτικής εξουσίας. Είχε τη δυνατότητα να προσφωνεί και να προσφωνείται από τον πρωθυπουργό της χώρας του με δηλωτικές οικειότητας φράσεις, είχε τη δυνατότητα να βλέπει τον πρωθυπουργό κατ' ιδίαν στην οικία του σε μια εποχή που η ελληνική κοινωνία είχε αρχίσει να πείθεται για τη δράση του. Και ακόμα, να έχει την προστασία του, όπως προκύπτει από το γεγονός ότι η πρωθυπουργική γραμματεύς παρενέβη υπέρ αυτού κατ' εντολή του Ανδρέα Παπανδρέου και υποχρέωσε τον υφυπουργό Γεώργιο Πέτσο να δεχτεί τον Κοσκωτά και να τον εξυπηρετήσει (...)''
Δηλώσεις μετά τη δίκη
Μετά την έκδοση της απόφασης του Ειδικού Δικαστηρίου, έγιναν επιγραμματικά οι ακόλουθες δηλώσεις:
Πηγές
Κ Κατηγορία:Δικαστικές υποθέσεις Κοσκωτα
Γερακοληστόγλαρος
Ο Γερακοληστόγλαρος είναι ένα θαλασσοπούλι της οικογενείας των Στερκοραριιδών, που απαντά και στον ελλαδικό χώρο. Η επιστημονική ονομασία του είδους είναι Stercorarius parasiticus και δεν περιλαμβάνει υποείδη (μονοτυπικό).
Ο γερακοληστόγλαρος είναι ο πιο συνηθισμένος ληστόγλαρος στην Ελλάδα, αλλά και σε όλη τη Μεσόγειο.
Ονοματολογία
Η ονομασία του γένους Stercorarius είναι λατινική και σημαίνει "κοπριά": το φαγητό που απελευθερώνεται από άλλα πτηνά όταν επιδιώκονται από ληστόγλαρους κάποτε πιστεύεται ότι είναι περιττώματα.
Η ειδική ονομασία του είδους parasiticus είναι κι αυτή λατινική και σημαίνει «παρασιτικός», και ονομάζεται έτσι για τη συνήθεια του να κλέβει τη τροφή από άλλα πουλιά, μια συμπεριφορά που είναι γνωστή ως «κλεπτοπαρασιτισμός» (kleptoparasitism) (βλ. Τροφή).
Η ελληνική ονομασία Γερακοληστόγλαρος οφείλεται στη σιλουέτα πτήσης του, που μοιάζει με γερακιού.
Συστηματική ταξινόμηση
Το είδος περιγράφηκε για πρώτη φορά από τον Λινναίο στη 10η έκδοση του Systema Naturae, ως Larus parasiticus (Σουηδία, 1758). μικρογραφία|400x400εσ|Κατανομή του Stercorarius parasiticus: Πορτοκαλί = Καλοκαιρινός επισκέπτης, Μπλε = χειμερινός επισκέπτης
Γεωγραφική εξάπλωση
Το είδος μπορεί να θεωρηθεί ως κοσμοπολιτικό αλλά με πολύ διάσπαρτη κατανομή. Οι επικράτειες αναπαραγωγής του είναι η τούνδρα του μακρινού Βορρά της Βόρειας Αμερικής, της Γροιλανδίας και της Σιβηρίας, ενώ στην Ευρώπη αναπαράγεται στην Ισλανδία, το Ηνωμένο Βασίλειο και τη Σκανδιναβία. Επίσης περνά κατά τη μετανάστευση μέσα από την κεντρική και την ανατολική Ευρώπη και μερικοί διαχειμάζουν στη δυτική Μεσόγειο.
Πηγές:
Μεταναστευτική συμπεριφορά
Ο γερακοληστόγλαρος είναι αυστηρά μεταναστευτικό είδος, που καταλαμβάνει μια περιοχή αναπαραγωγής στην περιοχή της Αρκτικής του βόρειου ημισφαιρίου μέχρι το Σβάλμπαρντ, και στη συνέχεια μεταναστεύουν προς το νότο μέχρι τον μακρινό νότιο ημισφαίριο.
Στο Ατλαντικό, τα άτομα που κατά καιρούς παρατηρούνται το χειμώνα μέχρι τα Βρετανικά Νησιά: αλλά η μεγάλη πλειοψηφία όλων των ηλικιακών-τάξεων είναι κοσμοπολίτικοι μετανάστες οι οποίοι διαχειμάζουν κυρίως στον Κόλπο της Παταγονίας της Αργεντινής, και το ακρωτήριο της Μπενγκέλα της Ναμίμπια και της Νότιας Αφρικής.
Αφήνει τους τόπους αναπαραγωγής αρχές Αυγούστου και αρχίζει αμέσως τη διασπορά σε γενικές γραμμές νότιας κατεύθυνσης, με πολλά Σκωτσέζικα πουλιά να εισέρχονται στη Βόρεια Θάλασσα, όπου τα γλαρόνια είναι πιο πολλά από ότι στις ακτές του Ατλαντικού. Το χαλαρό πέρασμα από τις βόρειες-εύκρατες θάλασσες διαρκεί και τον Οκτώβριο. Η ταχεία κίνηση επιστροφής ξεκινά τον Απρίλιο, η ώρα αιχμής πάνω από τον Ατλαντικό στις αρχές Μαΐου, όταν υπάρχουν πελαγικά αρχεία από τον Ισημερινό για γεωγραφικά πλάτη αναπαραγωγής. Οι ενήλικες αρχίσουν να καταφθάνουν στις αποικίες τους στη Σκωτία στα τέλη Απριλίου αν και μέχρι 3 εβδομάδες αργότερα περαιτέρω βόρεια και ανατολικά.
Στην Ελλάδα και τη Μεσόγειο ο γερακοληστόγλαρος είναι διερχόμενος μετανάστης κατά τη μετανάστευση (Απρίλος-Ιούνιος και τέλη Ιουλίου-αρχές Οκτωβρίου).
Βιότοπος
μικρογραφία|360x360εσ|Ενήλικος γερακοληστόγλαρος (ανοιχτόχρωμη μορφή) φωτογραφημένος στη Σκωτία μικρογραφία|360x360εσ|Ενήλικος γερακοληστόγλαρος (σκουρόχρωμη μορφή) Ο γερακοληστόγλαρος είναι κυρίως κάτοικος των ωκεανών, των παράκτιων περιοχών, των αρκτικών δασών, των λιβαδιών και της τούνδρας, και δείχνει μια ιδιαίτερη ικανότητα να ζει σε θυελλώδη, υγρά κλίματα, καθώς και σε εξαιρετικά ξηρά και ψυχρά. Κατά τη μετανάστευση, οι γερακοληστόγλαροι πιο συχνά βρίσκονται κοντά στην ακτή και σε εκβολές ποταμών από τους άλλους ληστόγλαρους. Περνούν το μεγαλύτερο μέρος του έτους στον ωκεανό μέσα σε λίγα μίλια από τη ξηρά. Αναπαράγεται τόσο σε νησιά και στις ηπειρωτική ακτές και ερημονήσια, και εκτός της περιόδου αναπαραγωγής βρίσκεται κυρίως στη θάλασσα.
Μορφολογία
Ο γερακοληστόγλαρος είναι ένα από τα μικρότερα είδη ληστόγλαρων, πολύ όμοιο με τον Σπαθοληστόγλαρο (Stercorarius pomarinus) και τον Βελονοληστόγλαρο (Stercorarius longicaudus).
Οι γερακοληστόγλαροι απαντούν σε τρεις χρωματικές μορφές ή φάσεις (colour phases). Η ανοιχτόχρωμη μορφή έχει σταχτιά-καφέ πλάτη και μανδύα, υπόλευκη κοιλία και λαιμό, και τις πλευρές του κεφαλιού και του λαιμού κιτρινωπές, ενώ, αντίθετα, η σκοτεινόχρωμη μορφή είναι ομοιόμορφη καφέ σε όλο το σώμα. Υπάρχει επίσης η ενδιάμεση μορφή μεταξύ αυτών των δύο μορφών. Τα περισσότερα άτομα και των δύο μορφών έχουν ωχρό ή λευκό πάνελ στο κάτω μέρος των φτερών.
Οι φτερούγες είναι μακριές και σχετικά στενές, το «χέρι» είναι μυτερό, το φάρδος του βραχίονα φαίνεται ίσο ή λίγο μικρότερο από την απόσταση μεταξύ της πίσω ακμής φτερούγας και της άκρης της ουράς (χωρίς τις προεκτάσεις).
Τροφή
αριστερά|μικρογραφία|300x300εσ|Γερακοληστόγλαρος καταδιώκει ένα γλαρόνι για να το αναγκάσει να βγάλει το ψάρι που έχει στον πρόλοβο Ο γερακοληστόγλαρος τρέφεται χρησιμοποιώντας μια μέθοδο για την απόκτηση της τροφής που είναι γνωστό ως κλεπτοπαρασιτισμός (kleptoparasitism). Κυνηγά γλαρόνια, άλκες (Alcidae) ή γλάρους μέχρι το πουλί που έχει τραπεί σε φυγή να είναι τόσο συντετριμμένο που να του πέσει κάθε ψάρι που έχει αλιεύσει πρόσφατα, προκειμένου να ξεφύγουν από τον γερακοληστόγλαρο. Οι γερακοληστόγλαροι τρώνε αμέσως αυτό το «παράνομο» γεύμα στα μέσα του αέρα ή από την επιφάνεια του νερού.